OpenLLM-France/wikimedia huggingface dataset:
# Shi Tingmao

Shi Tingmao (txinera sinplifikatuz: 施廷懋; pinyinez: Shī Tíngmào, Chongqing, 1991ko abuztuaren 31), 2016ko Olinpiar Jokoetan, urrezko bi domina, eta, 2020ko Olinpiar Jokoetan, beste urrezko bi lortu dituen tranpolin jauzilari txinatarra da.. Munduko Igeriketa Federazioak (FINA) bost aldiz jarraian izendatu zuen "urteko emakumezko jauzilaria" 2015 eta 2019 artean.

## Kirol ibilbidea

Gaztetan gimnasia artistikoan aritu ondoren, 2003an hasi zen tranpolin jauziak egiten.
2010eko Aiako Jokoetan lortu zuen aurreneko urrezko domina. Hurrengo urtean, Munduko Txapelketan, urrezko domina irabazi zuen 1 m-ko tranpolinean, hori lortzen zuen aurreneko emakumezko txinatarra izanik. Hurrengo munduko txapelketa guztietan, 3 m-ko tranpolin bakarka eta sinkronizatuan, txapeldun izan da.
2016an, Rioko Olinpiar Jokoetan, txapeldun olinpikoa izan zen 3 m-ko bakarka eta sinkronizatuan, eta, Tokioko Jokoetan ere, urrezko dominak eskuratu zituen proba bietan.

## Nazioarteko palmaresa

Joko Olinpikoak :
| Urtea | Lekua | Domina | Proba |
| 2016 | Rio de Janeiro ( Brasil) | 01 ! | 3 m tranpolina |
| 2016 | Rio de Janeiro ( Brasil) | 01 ! | 3 m tranpolina sinkronizatua |
| 2020 | Tokio ( Japonia) | 01 ! | 3 m tranpolina |
| 2020 | Tokio ( Japonia) | 01 ! | 3 m tranpolina sinkronizatua |
| Munduko Uretako txapelketak ||||
| Urtea | Lekua | Domina | Proba |
| 2011 | Shanghai ( Txina) | 01 ! | 1 m tranpolina |
| 2013 | Bartzelona ( Katalunia) | 01 ! | 3 m tranpolina |
| 2015 | Kazan ( Errusia) | 01 ! | 3 m tranpolina |
| 2015 | Kazan ( Errusia) | 01 ! | 3 m tranpolina sinkronizatua |
| 2015 | Kazan ( Errusia) | 02 ! | 1 m tranpolina |
| 2017 | Budapest ( Hungaria) | 01 ! | 3 m tranpolina |
| 2017 | Budapest ( Hungaria) | 01 ! | 3 m tranpolina sinkronizatua |
| 2019 | Gwangju ( Hego Korea) | 01 ! | 3 m tranpolina |
| 2019 | Gwangju ( Hego Korea) | 01 ! | 3 m tranpolina sinkronizatua |
| Asiako Jokoak ||||
| Urtea | Lekua | Domina | Proba |
| 2010 | Guangzhou ( Txina) | 01 ! | 3 m tranpolina |
| 2010 | Guangzhou ( Txina) | 02 ! | 1 m tranpolina |
| 2014 | Incheon ( Hego Korea) | 01 ! | 1 m tranpolina |
| 2014 | Incheon ( Hego Korea) | 01 ! | 3 m tranpolina sinkronizatua |
| 2018 | Jakarta-Palembang ( Indonesia) | 01 ! | 3 m tranpolina |
| 2018 | Jakarta-Palembang ( Indonesia) | 01 ! | 3 m tranpolina sinkronizatua |

## Erreferentziak

* 1 2 (Ingelesez) «Diving SHI Tingmao - Tokyo 2020 Olympics» .. (Noiz kontsultatua: 2021-08-28).
* ↑ «China's Shi Tingmao awarded FINA Best Female Diver of 2018 - Xinhua | English.news.cn» www.xinhuanet.com (Noiz kontsultatua: 2021-08-28).
* ↑ (Ingelesez) «Diving, Day 8: Third consecutive 3m title for Shi Tingmao (CHN)» FINA - Fédération Internationale De Natation (Noiz kontsultatua: 2021-08-28).
* ↑ «Wang Han/Shi Tingmao take China's 6th diving gold at FINA Worlds - Xinhua | English.news.cn» www.xinhuanet.com (Noiz kontsultatua: 2021-08-28).
* ↑ (Ingelesez) IOC. «Rio 2016 Diving - Olympic Results by Discipline» Olympics.com (Noiz kontsultatua: 2021-08-28).

## Kanpo estekak

* Datuak: Q438559
* Multimedia: Shi Tingmao / Q438559
# Sheyenne (Ipar Dakota)

Sheyenne Ipar Dakotako hiri bat da. Eddy konderrian kokatua dago. 2010ean 204 biztanle zituen, 0,40 kilometro koadrotan banatuta.

## Ikus, gainera

* Eddy konderria

## Kanpo estekak

* Datuak: Q1965338
* Multimedia: Sheyenne, North Dakota / Q1965338
# Shiant uharteak

Scalpay uharteak (ingelesez Shiant Isles eta gaeleraz Na h-Eileanan Mòra) Eskoziako ipar-mendebaldean dagoen Kanpoko Hebridak uhartediko uharte txikiz osatutako multzo bat da. Harris uhartearen ekialdean kokatzen dira, baita Lewis uhartetik 5 mila inguru ekialderantz ere.

## Kanpo estekak

* Shiants uharteetako webgunea (Ingelesez)
* Datuak: Q1789795
* Multimedia: Shiant Islands / Q1789795
# Shi Zhiyong (haltera, 1993an jaioa)

Shi Zhiyong, txineraz 石 智勇, (Lingui, Txina, 1993ko urriaren 10a) halterofilian aritzen den kirolari txinatarra da.

## Olinpiar Jokoak

2016ko Udako Olinpiar Jokoetan, Rio de Janeiro 2016an (Rio de Janeiro), urrezko domina eskuratu zuen halterofilian ≤69 kilo kategorian, bi jasoalditan 352 kilo lortuz.
2020ko Udako Olinpiar Jokoetan, Tokio 2020an (Tokio), urrezko domina eskuratu zuen halterofilian ≤73 kilo kategorian, bi jasoalditan 364 kilo lortuz eta Munduko errekor (ME) totala ezarriz; Julio Mayora venezuelarraren (zilarrezko domina) eta Rahmat Erwin Abdullah indonesiarraren (brontzezko domina) aurretik sailkatu zen Tokion.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2016 | Rio de Janeiro Brasil | 02 ! | Halterofilia ≤69 kilo, gizonezkoa. |
| 2020 | Tokio Japonia | 01 ! | Halterofilia ≤73 kilo, gizonezkoa. 364 kg ME totala |

## Erreferentziak

* ↑ «Shi Zhiyong» olympedia.org (Ingelesez)
* ↑ «Shi Zhiyong» olympics.com (Gaztelaniaz)
* ↑ Emaitzak 2016 olympedia.org (Ingelesez)
* ↑ Emaitzak 2020 olympedia.org (Ingelesez)

## Kanpo estekak

* Datuak: Q21540401
# Suspiria

Suspiria (latinez sʊsˈpɪria ahoskatua, eusk: " hasperenak") 1977ko Dario Argento italiar zinema zuzendariaren beldurrezko filma da, Thomas de Quinceyren Suspiria de Profundis liburuan nolabait oinarrituta.

## Argumentua

Oharra: Atal honek istorio osoa edo amaiera argitzen du.
Susie Bannion dantza ikaslea da Friburgon. Eskolak hasi eta berehala, ikaskide ohi bat hilik agertuko da. Eskolaren gaineko susmoa izaten hasiko da Bannion, uste baitu nolabait hilketa horrekin zerikusia dutela hango arduradunek.

## Aktoreak

* Jessica Harper: Suzy Bannion
* Stefania Casini: Sara
* Flavio Bucci: Daniel
* Miguel Bosé: Mark
* Alida Valli: Miss Tanner
* Joan Bennett: Madame Blanc
* Udo Kier: Dr. Frank Mandel
* Barbara Magnolfi: Olga
* Eva Axén: Pat Hingle
* Rudolf Schündler: Milius irakaslea
* Susanna Javicoli: Sonia
* Franca Scagnetti: Cook
* Giuseppe Transocchi: Pavlo
* Jacopo Mariani: Albert
* Renato Scarpa: Professor Verdegast
* Margherita Horowitz: Teacher
* Ted Rusoff: inspektorea
* Lela Svasta: Mater Suspiriorum/Helena Markos
* Dario Argento: Narratzailea

## Erreferentziak

* ↑ «Klasiko ezezagun baten pizkundea» Berria 2018-12-01 CC BY-SA 4.0 lizentziapean.

## Kanpo estekak

* Datuak: Q546900
* Multimedia: Suspiria / Q546900
# Suspiros de España

    Artikulu hau abestiari buruzkoa da; filma gaitzat duena beste hau da: «Suspiros de España (filma)»
«Suspiros de España» (euskaraz: «Espainiako hasperenak») Antonio Álvarez Alonso espainiar musikagileak moldatu zuen kanta da, pasodoble generoaren ikur bilakatu zena. 1938an, José Antonio Álvarez Cantos konpositorearen ilobak, letra gehitu zion, eta Estrellita Castrok abestu zuen Suspiros de España, filmean. Ondoren, beste figura handi batzuk bertsionatu zuten (batzuetan letra aldatu zuten), Concha Piquer kasu.

## Sorrera

Pasodoblea (euskaraz: «paso-bikoitza»), jatorrian, Errege Infanteriaren ibilaldi bat izan zen, XIX. mendearen amaieran eta XX.aren hasieran, kontzertu-pieza eta, ondoren, dantza-pieza bezala ezagun egin zena. Testuinguru horretan, urte gutxiren buruan generoaren historian funtsezkoak diren hiru pieza osatzen dira Cartagena hirian: La Gracia de Dios (Ramón Roig y Torné, 1880), Suspiros de España (Antonio Álvarez Alonso, 1902) eta El Abanico (Alfredo Javaloyes López, 1910).

## Erreferentziak

* ↑ MESEGUER, Manuel Nicolás: La intervención velada: El apoyo cinematográfico alemán al bando franquista. Murtzia: Universidad de Murcia, 2004. ISBN 84-8371-463-9

## Kanpo estekak

* Datuak: Q3491838
# Suspiros de España (filma)

    Artikulu hau filmari buruzkoa da; abestia gaitzat duena beste hau da: «Suspiros de España»
«Suspiros de España» (euskaraz: «Espainiako hasperenak») 1939an Alemania eta Espainiaren artean egindako film bat da, Benito Perojok zuzendua. Espainiar nazionalismoaren ikur politikoa eta Francoren propagandaren tresna eztabaidaezina izan zen.

## Sinopsia

* Oharra: Atal honek istorio osoa edo amaiera argitzen du.
Dolores garbitzaile gaztea bere ahots politagatik nabarmentzen da. Orduan agente bat dator kantari baten bila. Bere aitabitxiak kantagintzan aritzera animatzen du. Kubara joan eta ospetsu bilakatuko da.

## Aktoreak

* Estrellita Castro: Soledad.
* Miguel Ligero: Relámpago.
* Roberto Rey: Carlos.
* Concha Catalá: Dolores.
* Alberto Romea: Freddy.
* Pedro Fernández Cuenca: enpresaria
* Fortunato García: hotel-jabea
* Manuel Pérez: hoteleko langilea
* José Escandel: agentea

## Erreferentziak

* ↑ Suspiros de España abc.es
* ↑ Suspiros de España decine.21.com
* ↑ Suspiros de España Fotogramas

## Kanpo estekak

* Datuak: Q21154961
# Suspertzeko gatzak

Suspertzeko gatzak beroarekin erraz deskonposatzen den amonio karbonatozko prestakuntzak dira.
Amonio karbonatoa beroarekin deskonposatu egiten da amoniako gasa eta karbono(IV) oxidoa emanez. Amoniakoak eragiten du suspertzea. Prestakuntza moderno gehienak gatzaren ur-disoluzioak dira eta, normalean, labanda edo eukalipto olioen moduko substantziak erantsita izaten dituzte amoniakoaren usaina mozorrotzeko.

## Historia

Erromatarren garaian jada erabiltzen ziren eta Plinioren idatzietan aipatzen dira sal hammoniacus izenarekin. Erdi Aroko alkimistek ere baliatzen zituzten. Artean ere izan dute isla eta, adibidez, Rembrandt-en Usainaren alegoria koadroan ikusten da nola emakumezko batek konortea galdu duen gizonezko bati gatzak usaintzera ematen dizkion.
Erabilera asko zabaldu zen XIX. mendeko gizartean.
Kirolean ere erabili izan da konortea galdutako boxeolariak esnatzeko esaterako. Egun praktika hori debekatuta dago.

## Eragin fisiologikoa

Gatzak isurtzen duen amoniako gasa inhalatzeak erreflexu bat eragiten du, zeinek sudurreko eta biriketako mukosa-mintzak narritatuz arnasketa kontrolatzen duten muskuluak azkarrago lan eginarazten dituen.
Amoniakoa toxikoa da kontzentrazio handitan eta epe luzeko esposizioa hilgarria izan daiteke. Sudur-zulotik oso gertu amonikoa kontzentratua inhalatzen bada, sudurreko edo ahoko mukosak erre daitezke. Horregatik 10-15 cm bitarteko distantzia gomendatzen da.

## Erreferentziak

* ↑ (Gaztelaniaz) Plinio Segundo, Caio. (1629). Historia Natural.Traducción de Gerónimo de Huerta.. .
* ↑ (Ingelesez) McCrory, P.. (2006-08-01). «Smelling salts» British Journal of Sports Medicine 40 (8): 659–660. doi:10.1136/bjsm.2006.029710. ISSN 0306-3674. PMID 16864561. (Noiz kontsultatua: 2021-01-04).
* ↑ (Ingelesez) Henman's smelling salt solution. 2002-07-02 (Noiz kontsultatua: 2021-01-04).

## Kanpo estekak

* Datuak: Q907235
* Multimedia: Smelling salts / Q907235
# Suspicion (2022ko telesaila)

Suspicion britainiar thrillerra da, Rob Williamsek Apple TV+erako sortua. False Flag israeldar telesailean oinarrituta dago.

## Sinopsia

Oharra: Atal honek istorio osoa edo amaiera argitzen du.
Hotel bateko korridorea. Nerabe bat bere logelako atea irekitzen ari da. Bat-batean, lau pertsona maskaradunek inguratu dute, Erresuma Batuko errege familiako kideen maskarak daramatzate soinean. Nerabea kolpatu, konorterik gabe utzi, eta bidaia maleta batean sartu dute. Hoteleko kamerek bahiketa erregistratu dute, eta bideoa berehala zabaldu da sare sozialetan.

## Aktoreak

* Kunal Nayyar: Aadesh Chopra
* Georgina Campbell: Natalie Thompson
* Elyes Gabel: Sean Tilson
* Elizabeth Henstridge: Tara McAllister
* Angel Coulby: Vanessa Okoye
* Lydia West: Monique Thompson
* Clare Perkins: Natalie eta Moniqueren ama
* Tom Rhys Harries: Eddie Walker
* Noah Emmerich: Scott Anderson
* Uma Thurman: Katherine Newman

## Erreferentziak

* ↑ «(Segurtasun) kameren biktima» Berria 2022-02-12 CC BY-SA 4.0 lizentziapean.

## Kanpo estekak

* Datuak: Q106609934
# Suspira.. y conspira

Suspira.. y conspira Doctor Deseo musika taldearen zazpigarren diska da, 2002. urtean taldeak argitaratutakoa.

## Partaideak

* Francis Díez (ahotsa)
* "Kike" Valverde (gitarra)
* Josi Jiménez (baxua)
* "Txanpi" (bateria)
* Raúl Lomas (teklatuak)

## Grabaketa eta abestiak

Aurreko disko bereziaren ondoren berriz ere beren betiko estilora itzuli ziren, agian taldearen disko intimistena den Suspira.. y conspira honetan. Diskoetxez ere aldatu zuten, GOR Diskak izan zen diskoaren ekoizlea eta grabaketa Iñaki "Uoho"-k Muxikan duen estudioan izan zen, Iñaki bera soinu teknikari zela. Hainbat kolaborazio aipagarri izan zituzten, Fito Cabrales (Platero y Tú, Fito & Fitipaldis) eta Aiora Errenteria (Zea Mays) besteak beste.
Abestiak gaueko unibertso horretako pertsona garaituen eta maitasun beharrekoetan zentratzen da orohar. Disko honetako euskarazko kantua Au revoire, nire maitia da, Sonia Gonzalezen hitzekin egindako abestia.

## Azala

Argazkiekin egindako montaje bat erakusten du. Komun batetako konketa ageri da poker baraja bateko bihotzen kartak barnean erorita dituena. Komunaren atean Francis beraren argazkia dago eta letra gorriz Doctor Deseo idatzita.

## Kantuen zerrenda

* Carita de lluvia
* Suspira... y conspira
* Que no se me escape nada
* La luna lunera (el amor mata)
* En tu casa del olvido
* Hay un tesoro en tus lágrimas
* La química precisa
* Huyendo del gris que mata
* Mientras dure este beso
* Au revoire, nire maitia

## Erreferentziak

* ↑ (Gaztelaniaz) jorgiyo. «Ya tenemos» DOCTOR DESEO (Noiz kontsultatua: 2018-02-24).
* ↑ (Gaztelaniaz) ERLANTZ. «Historia de la musica Rock - Doctor Deseo» historiasderock.es.tl (Noiz kontsultatua: 2018-02-24).
* ↑ gordiscos. (2016-01-21). Au Revoire, Nire Maitia. DOCTOR DESEO. (Noiz kontsultatua: 2018-02-24).
* ↑ (Ingelesez) «Doctor Deseo - Suspira... Y Conspira» Discogs (Noiz kontsultatua: 2018-02-24).

## Kanpo estekak

* Datuak: Q56696688
# Susquedako urtegia

Susquedako urtegia, Kataluniako La Selva eskualdean dagoen urtegi bat da, Ter ibaian. Urtegiaren horma Girona probintziako Osor udalerriaren lursailetan dago, eta urtegia bera Susqueda eta Sant Hilari Sacalm udalerrien lursailetan hedatzen da, zati txiki bat Osor udalerriaren lursailetan kokatuz. Neurri ertaina eta erdi mailako ur mineralizatuez osatutako urtegia da.
1968an eraiki zen. Bere ur maila garaiena 357 metrotan dago eta baxuena berriz 252 metrotan.
Urtegiaren inguru guztiak flora eta fauna aldetik interesekoa da. Urtegian arraunketan eta belaontziekin edo 3 korapilo baina abiadura txikiagoko motordun ontziekin nabigatu daiteke.

## Kanpo estekak

* Datuak: Q7131953
* Multimedia: Pantà de Susqueda / Q7131953
# Suspicion (1941eko filma)

Suspicion (euskaraz Susmoa), 1941eko Alfred Hitchcock britainiarrak zuzendutako amodiozko thriller psikologiko bat da. Cary Grant, Joan Fontaine, Cedric Hardwicke, Nigel Bruce, Dame May Whitty, Isabel Jeans, Heather Angel eta Leo G. Carroll aktoreek antzeztu zuten. Francis Iles idazlearen Before the Fact (1932) eleberrian oinarritua dago.
Emakumezko aktore onenaren Oscar Saria (Jane Fontaine) irabazi zuen, Oscar Sari bat irabazitako Alfred Hitchcocken film bakarra bilakatuz.

## Argumentua

Oharra: Atal honek istorio osoa edo amaiera argitzen du.
1938, Ingalaterra, Johnnie Aysgarth (Cary Grant) bizizale axolagabea eta erakargarria eta Lina McLaidlaw (Joan Fontaine) neska gazte xaloa tren bidai batean zehar elkar ezagutu eta Linak Johnnie lotsagabeari bidai txartela ordaintzen amaituko du. Handik gutxira, festa batean berrelkartu eta erromantze labur baten ondoren ezkondu egingo dira, nahiz eta Linaren aita den McLaidlaw jenerala (Cedric Hardwicke) ezkontzaren aurka agertu. Denek, bere senideak barne, Lina neskazartzat jo arren,inak denei norbaitek maitatu dezakela erakutsi nahiko die.

## Aktoreak
### Nagusiak

* Cary Grant: Johnnie Aysgarth
* Joan Fontaine: Lina McLaidlaw Aysgarth
* Nigel Bruce: Gordon Cochrane 'Beaky' Thwaite
* Cedric Hardwicke: McLaidlaw jenerala
* Dame May Whitty: Martha McLaidlaw andrea
* Isabel Jeans: Helen Newsham andrea, Johnnieren laguna
* Heather Angel: Ethel, Aysgarthen neskamea
* Auriol Lee: Isobel Sedbusk, idazlea eta Aysgarthen laguna
* Reginald Sheffield: Reggie Wetherby, Linaren dantza bikotea
* Leo G. Carroll: George Melbeck kapitaina, Johnnieren langilea eta lehengusua
Krediturik gabe
* Billy Bevan: Treneko pika
* Leonard Carey: Burton - McLaidlawdarren maiordomoa
* Clyde Cook: Argazkilaria
* Alec Craig: Hogarth Clubeko harreragilea
* Vernon Downing: Benson, inspektorearen laguntzailea
* Gavin Gordon: Bertram Sedbusk doktorea, Isobelen anaia
* Lumsden Hare: Hodgson aktorea
* Aubrey Mather: Laidlaw's Will enpresaren exekutibo nagusia
* Constance Worth: Fitzpatrick andrea
Alfred Hitchcockek 47. minutuan kameoa egiten du, herriko postontzian gutun bat botaz.

## Kanpo estekak

* IMDBko fitxa irakurgai (Ingelesez)
* Datuak: Q1509470
* Multimedia: Suspicion (1941 film) / Q1509470
# Suspiria (2018ko filma)

Suspiria (latinez sʊsˈpɪria ahoskatua, eusk: " hasperenak") 2018ko Luca Guadagnino italiar zinema zuzendariaren beldurrezko filma da, Dario Argentoren izen bereko filmean oinarrituta.

## Argumentua

Oharra: Atal honek istorio osoa edo amaiera argitzen du.
Susie Bannion dantza ikaslea da Berlinen. Eskolak hasi eta berehala, ikaskide ohi bat hilik agertuko da. Eskolaren gaineko susmoa izaten hasiko da Bannion, uste baitu nolabait hilketa horrekin zerikusia dutela hango arduradunek.

## Aktoreak

* Dakota Johnson: Susie Bannion
* Tilda Swinton: Madame Blanc / Helena Markos ama / Dr. Josef Klemperer (kredituetan: Lutz Ebersdorf)
* Mia Goth: Sara Simms
* Angela Winkler: Miss Tanner
* Ingrid Caven: Miss Vendegast
* Elena Fokina: Olga Ivanova
* Sylvie Testud: Miss Griffith
* Renée Soutendijk: Miss Huller
* Christine LeBoutte: Miss Balfour
* Fabrizia Sacchi: Pavla
* Małgosia Bela: Mrs. Bannion / Heriotza
* Jessica Harper: Anke Meier
* Chloë Grace Moretz: Patricia Hingle
* Alek Wek: Miss Millius
* Vanda Capriolo: Alberta
* Olivia Ancona: Marketa
* Brigitte Cuvelier: Miss Kaplitt
* Mikael Olsson: Glockner agentea
* Fred Kelemen: Albrecht agentea

## Erreferentziak

* ↑ «Klasiko ezezagun baten pizkundea» Berria 2018-12-01 CC BY-SA 4.0 lizentziapean.

## Kanpo estekak

* Datuak: Q28123467
* Multimedia: Suspiria (2018 film) / Q28123467
# Susqueda

Susqueda Kataluniako udalerria da, Selva eskualdean eta Gironako probintzian kokatuta dagoena. 50,6 km²-ko azalera du eta 2009ko urtarrilaren 1eko erroldaren arabera 130 biztanle zituen.

## Ondarea

* Susquedako urtegia

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 603 | 604 | 710 | 683 | 646 | 598 | 403 | 203 | 198 | 98 | 98 | 130 |

## Ikus, gainera

* Gironako udalerrien zerrenda

## Kanpo estekak

* (Katalanez) Udalaren webgunea
* (Katalanez) Susquedari buruzko informazioa
* (Katalanez) Susqueda posta kodea
* Datuak: Q13642
* Multimedia: Susqueda / Q13642
# Snoopy

Snoopy, 1950ean Charles Schulz estatubatuar komikigileak sortutako fikziozko pertsonaia bat da. Charlie Brown pertsonaiarekin batera Peanuts komiki tiraren pertsonaia nagusia da.
Berez, Beagle arrazako txakur bat irudikatzen du. Beagle baten antza izan zuen lehendabizi, lau hanketan ibiltzen. Geroago, marrazki bizidunak zirenez, marrazki bizidun itxura gehiago lortu zuen. 1950ean argitaratu zen lehenengoz.
Txakur irekia da. Eginkizun guztietan da oso trebea, bere etxetxoaren gainean ametsetan dagoenetan behintzat. Izan ere, badauka bere etxetxoa, baina ez da sekula barruan sartzen, klaustrofobia dauka eta. Bere zaletasunik handiena golfean ibiltzea da, baita bere jabearen beisbol-taldean parte hartzea ere. Boloetan ibiltzen ere ikus dezakegu, edo mediku, abokatu, gidari, boy-scout... jantzita. Gailetak izugarri gustatzen zaizkio, kokozkoak izan ezik. Nobela-idazlea ere bada, baina ez da oso trebea ("Gaua zen, eta, hala ere, euria ari zuen...").
Snoopyren lagunik handiena Emilio txoria da, eta askotan azaltzen dira komikietan harekin hizketan. Bestalde, txakurtxo honek sekula ez du gogoratzen bere jabearen izena, eta "aurpegi biribila duen mutiko hori" edo "janaria ekartzen didan aurpegi biribildun mutiko hori" esaten dio. Alboko katuari ez dio beldurrik, baina errespetuz begiratzen dio.

## Erreferentziak

* ↑ Nolako txakurra, halako jabea. (Ikaslearen liburua, 1A). Ikasbil - HABE - AEK.

## Kanpo estekak

* Datuak: Q207369
* Multimedia: Snoopy / Q207369
# Snorkak

Snorkak (ingelesezko jatorrizko izenburua: Snorks) Hanna-Barberak ekoiztutako animazio telesaila da. Estatu Batuetako telebista kateek 65 atal igorri zituzten, Euskal Herrian ETB 1ean gero ikusi zituztenak. Pottokiak bezalako telesaila izan zen baina ur azpian oinarrituta.

## Kanpo estekak

* Datuak: Q1130063
# Snorri Sturluson

    Hau islandiar izen bat da: azken izena ez da abizena, patronimikoa baizik. Pertsona hau deitzeko bataio-izena erabiltzen dute.
Snorri Sturluson (Hvammur, Dalasýsla, c. 1179 - Reykholt, 1241eko irailaren 23a) epaile, olerkari, historialari eta idazle islandiarra izan zen.

## Bizitza

Hogei urte zituela, emakume aberats batekin ezkondu zen. Handik urte batzuetara, banandu egin zen, elkarren artean bi seme-alaba izan ondoren. 25 urterekin, Allthing edo Islandiako Biltzar Legegileko buruzagi bezala aukeratua izan zen. 1218an, Norvegiara bidaia egin zuen, Haakon IV.a gonbidatua eta han, erregearen gortean, "Lendmann" edo baroi titulua jaso zuen.
Idazle, poeta eta jurista, Egil Skallagrimsonen Sagako eta Gylfien Haluzinazioa poema epikoengatik nabarmendu zen. Lan hori funtsezkoa izan zen mitologia nordikoan, eta Erdi Aroko autore handienetakotzat hartu zuen.
Edda prosaikoa eta Heimskringla, Norbegiako erregeen historia heroikoa eta mitikoa, idatzi zituen.

## Erreferentziak

* ↑ (Gaztelaniaz) lecturalia.com. «Snorri Sturluson: libros y biografía autor» Lecturalia (Noiz kontsultatua: 2023-09-23).
* ↑ (Ingelesez) «Snorri Sturluson | Icelandic Poet, Historian & Saga Writer | Britannica» www.britannica.com 2023-09-18 (Noiz kontsultatua: 2023-09-23).

## Kanpo estekak

* Datuak: Q102323
* Multimedia: Snorri Sturluson / Q102323
# Snook (Texas)

Snook Texasko hiri bat da. Burleson konderrian kokatua dago. 2010ean 511 biztanle zituen, 5,22 kilometro koadrotan banatuta.

## Ikus, gainera

* Burleson konderria

## Kanpo estekak

* Datuak: Q977497
# Snoqualmie Pass (Washington)

Snoqualmie Pass Ameriketako Estatu Batuetako erroldak esleitutako leku bat da. Kittitas konderrian dago, Washington estatuan. 372 biztanle ditu, 7,573918 kilometro koadroko azaleran banatuta.

## Ikus, gainera

* Kittitas konderria

## Kanpo estekak

* Datuak: Q1513823
# Snohomish konderria (Washington)

Snohomish konderria (ingelesez: Snohomish County) Washingtonko konderri bat da, Ameriketako Estatu Batuetan. Hiriburua Everett da. 2010eko zentsuaren arabera 713.335 biztanle zituen, Snohomish kilometro koadroko azaleran.

## Geografia

Snohomish konderriak 5.688,38 kilometro koadro ditu. Horietatik 282,37 ura dira. Beste 5.406,01 lurra dira. Biztanleria dentsitatea 125,4 da.

## Demografia

2010eko zentsoan bizi ziren 713.335 pertsonetatik 594.063 txuriak edo hispanoak dira. Horietatik hispano edo latino kategorian 64.249 dira. 17.299 beltzak edo afroamerikarrak. 8.451 amerikar natiboak ziren eta 3.002 Hawaii edo Pazifikoko irletako natiboak. 62.760 asiarrak ziren. Bestelako arraza bat kategorian 1.220 biztanle daude. Bukatzeko euren burua arraza bat baino gehiagotan 26.540 pertsonek kokatzen zuten.

### Biztanleria piramidea
## Kanpo estekak

* Datuak: Q110403
* Multimedia: Snohomish County, Washington / Q110403
# Snoqualmie (Washington)

Snoqualmie Ameriketako Estatu Batuetako hiri bat da. King konderrian dago, Washington estatuan. 14.121 biztanle ditu, 6,51 kilometro koadroko azaleran banatuta.

## Ikus, gainera

* King konderria

## Kanpo estekak

* Datuak: Q1000951
* Multimedia: Snoqualmie, Washington / Q1000951